钦定古今图书集成/明伦汇编/氏族典/第414卷 > 《廖用贤尚友录》 > 鲁仲连
## 钦定古今图书集成/明伦汇编/氏族典/第414卷 > 《廖用贤尚友录》 > 鲁仲连

按《史记鲁仲连传》：“仲连，齐人，好奇伟俶傥之策，而不
肯仕宦任职。赵孝成王时，秦使白起破赵，围邯郸。魏
王使客将军新垣衍间入邯郸，因平原君谓赵王，欲
尊秦昭王为帝，平原君犹预未决。此时鲁仲连适游
赵，见新垣衍而争之，于是新垣衍不敢复言帝秦。秦
将闻之，为却军五十里，会魏公子无忌救赵，秦军遂”
引去。平原君置酒以千金为鲁仲连寿。鲁仲连辞而
去，终身不复见。其后二十馀年，燕将保聊城，田单攻
聊城不下，鲁仲连乃为书，约之矢以射城中，燕将乃
自杀。田单欲爵之，鲁仲连逃隐于海上，曰：“吾与富贵
而诎于人，宁贫贱而轻世肆志焉。”